Ole Ellefsæter
Store norske leksikon,Sport og spill,Skisport,Langrenn
Ole Ellefsæter var en norsk skiløper og friidrettsutøver. Han ble olympisk mester på 50 km (på sin fødselsdag) og i stafett i Grenoble i 1968, tok første norske OL-seier i stafett og på 5-mila siden Thorleif Haug i 1924. Han ble verdensmester i stafett i Oslo i 1966, tok VM-sølv på 15 km og fjerdeplass på 50 km.
Ellefsæter var OL-deltaker også 1964 og 1972. Han vant NM på 15 km i 1964 og på 50 km i 1965 og 1967. Han vant 50 km både i NM, Holmenkollen og Lahtisspelen i 1967. Han vant Vasaloppet i 1971 som første nordmann. Han vant Birkebeinerrennet i 1961.Klubber: Nybygda IL, Veldre IL.Ellefsæter var også Norges fremste hinderløper i flere år med seks NM på rad (1960–1965) og EM-deltaker i 1962. Han vant NM i skogsløp i 1966. Personlig rekord 3000 m hinder er 8.43,8. Han ble tildelt Egebergs ærespris i 1965, Holmenkollmedaljen i 1967 og Fearnleys olympiske ærespris i 1968.Ellefsæter utgav Alle kluter til (1968) og har gjort flere plateinnspillinger. Les mer i Store norske leksikon ski skisport langrenn